Koronavirusi, patrullime dhe nga ushtria në Shqipëri
Sot gjatë orarit të autorizuar të lëvizjes, sërish shumë qytetarë në rrugë dhe tregje. Kryeministri paralajmëron masa të forta ndëshkimore. Shkon në 76 numri i të prekurve
Qytetarë të shumtë u lëshuan sot në rrugë dhe tregje duke rrezikuar të bëjnë të padobishme masat e forta shtrënguese për parandalimin e përhapjes së koronavirusit. As thirrjet e përsëritura të autoriteteve, mjekëve dhe specialistëve, për të evituar grumbullimet, por dhe as pamjet rrënqethëse që vijnë nga shumë vende që sot gati janë gjunjëzuar përballë pandemisë, nuk e kanë bërë ende të vetdijshme një pjesë të popullatës për pasojat e pallogaritshme që mund të vijnë. Në Tiranë, më i organizuar ishte aktiviteti i supermarketeve të mëdha, në një pjesë të të cilëve ishin vendosur dhe punonjës policie, ku gjithashtu në orarin e lejuar të lëvizjes gjatë paradites pati fluks në rritje, edhe për shkak të faktit se deri të hënën në mëngjes çdo gjë do të jetë e bllokuar. Aty ku mungonin përfaqësuesit e policisë ishin vetë punonjësit e supermarketeve që kërkonin nga qytetarët të mbanin radhën në distancë nga njëri tjetri. Kryetari demookrat Lulzim Basha u shpreh i shqetësuar duke theksuar se situata të tilla janë të rrezikshme e duke bërë thirrje të gjithëve të qëndrojnë në shtëpitë e tyre. Me nisjen e orarit të kufizimit të lëvizjeve, kryeministri Edi Rama foli me tone kërcënuese: “” Që prej orës 13.00 në Tiranë dhe në Durrës, por dhe në qendra të tjera urbane u shfaqën në patrullim dhe mjetet e blinduara të ushtrisë. “”, paralajmëroi zoti Rama. Deri më tani janë 76 persona që rezultojnë të prekur nga koronavirusi, 6 prej të cilëve reaste të reja, të konfirmuara sot, të cilat janë kontakte të të infektuarve të mëparshëm. “”, deklaroi sot Eugena Tomini e Institutit të Shëndetit Publik. Në spitalin Infektiv janë të shtruar 37 pacientë, ose gjysma e atyre që kanë rezultuar pozitivë. Dy të tjerë kanë lënë sot spitalin pasi dy teste radhazi i nxorrën ata negativë. Por sërish, janë të detyruar të zbatojnë vetëkarantinimin dhe për 14 ditë të tjera.